
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LĖŠŲ IŠ PASKOLOS SKYRIMO

2013 m. balandžio 23   d. Nr. AT-450
Šakiai


Vadovaudamasis Lietuvos Respublikos Vyriausybės 2012 m. liepos 18 d. nutarimo Nr. 931 „Dėl paskolų investicijų projektams, bendrai finansuojamiems su Europos Sąjungos fondų lėšomis, finansuoti suteikimo“ (Žin., 2012, Nr. 89-4656) 1.6. punktu, 2010 m. spalio 6 d. nutarimo Nr. 1432 „Dėl paskolų investicijų projektams, bendrai finansuojamiems su Europos Sąjungos fondų lėšomis, finansuoti suteikimo“ (Žin., 2010, Nr. 121-6180) 1.10. punktu, 2012 m. liepos 27 d. pasirašyta paskolos sutartimi Nr. 788, 2010 m. spalio 25 d. pasirašyta paskolos sutartimi Nr. 660 ir atsižvelgdamas į UAB „Šakių vandenys“ direktoriaus 2013 m. balandžio 5 d. prašymus Nr. S -87 ir Nr. S-88, 


į p a r e i g o j u  rajono savivaldybės administracijos Biudžeto ir turto skyriaus vedėją Egidiją Grigaitienę gautas paskolos lėšas iš Europos investicijų banko 60 940,82 Lt (šešiasdešimt tūkstančių devynis šimtus keturiasdešimt litų 82 centus) skirti savivaldybės administracijai apmokėti už atliktus darbus, iš jų: 52 570,61 Lt (penkiasdešimt du tūkstančius penkis šimtus septyniasdešimt tūkstančių 61 centą) investicinio projekto „Vandens tiekimo ir nuotekų tvarkymo infrastruktūros renovavimas ir plėtra Šakių rajone“ (projekto kodas VP3-3.1-AM-01-V-02-049) finansavimui, 8 370,21 Lt investicinio projekto „Vandens tiekimo ir nuotekų tvarkymo infrastruktūros renovavimas ir plėtra Šakių rajone“ (projekto kodas VP3-3.1-AM-01-V-02-018) finansavimui. Lėšas nukreipti Regioninės plėtros programos vykdymui į valstybinę funkciją 05.02.01.01., į ekonominę funkciją 2.8.1.2.1.1.

